Diari Oficial de la Generalitat Valenciana


Sumari del DOGV 8987, del 31-12-2020 (2020/11623)

RESOLUCIÓ, de 29 de desembre de 2020, de la Direcció General d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, de concessió de les ajudes convocades mitjançant la Resolució de 20 de febrer de 2020, del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana, per la qual es convoquen, per a l'exercici 2020, les ajudes del Programa d'ajudes al lloguer d'habitatge.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8987

Data del DOGV
:   31-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11118


Data del document
:   29-12-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ, de 29 de desembre de 2020, de la Direcció General d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, de concessió de les ajudes convocades mitjançant la Resolució de 20 de febrer de 2020, del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana, per la qual es convoquen, per a l'exercici 2020, les ajudes del Programa d'ajudes al lloguer d'habitatge. [2020/11369]  
Vistes les sol·licituds presentades i els antecedents que hi ha en la Direcció General d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, resulten els següents  
  
Antecedents de fet  
Primer. Mitjançant la Resolució de 20 de febrer de 2020, del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana (DOGV 8748, 25.02.2020), es convoquen per a l'exercici 2020 les ajudes del Programa d'ajudes al lloguer d'habitatge i del Programa d'ajudes al lloguer per a joves.  
Aquesta resolució es dicta de conformitat amb l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves (DOGV 8327, 28.06.2018).  
Segon. D'acord amb el que s'estableix en l'apartat quart de la mencionada resolució, el termini per a presentar les sol·licituds es va iniciar l'endemà de la publicació d'aquesta en el DOGV, és a dir, el dia 26 de febrer de 2020, fins al dia 31 de març de 2020, inclusivament. No obstant això, d'acord amb el que s'estableix en la disposició addicional tercera del Reial decret 463/2020 de 14 de març, pel qual es va declarar l'estat d'alarma per a la gestió de la situació de crisi sanitària ocasionada per Covid-19, el mencionat termini va quedar suspés fins a la represa, la qual cosa es va produir a partir de l'1 de juny i finalitzà el 17 del mateix mes, de conformitat amb el que es disposa en l'article 9 del Reial decret 537/2020, de 22 de maig, pel qual es prorroga l'estat d'alarma declarat pel Reial decret 463/2020, de 14 de març (BOE 145, 23.05.2020), i la disposició derogatòria única, apartat segon.  
Tercer. Segons va quedar establit en l'apartat I del punt seté de l'acta de l'òrgan col·legiat de data 28 de desembre de 2020, s'elaboraran dues propostes de resolució d'ajudes, una corresponent al Programa d'ajudes al lloguer d'habitatge i una altra corresponent al Programa d'ajudes al lloguer per a joves.  
Quart. De conformitat amb el que es disposa en la base onzena de la mencionada Ordre 5/2018, que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar en el portal www.gva.es, en data 20 de novembre de 2020, el llistat provisional de sol·licituds, en què es distingia entre les completes i les incompletes, així com el programa d'ajudes al qual s'acull la sol·licitud, amb indicació del mitjà perquè cada sol·licitant poguera accedir a la informació relativa al motiu de l'exclusió. Així mateix, es va concedir un termini de deu dies hàbils per a, si escau, formular al·legacions, completar o esmenar la sol·licitud i aportar la documentació necessària, el termini de la qual es va iniciar el 23 de novembre de 2020 a les 09.00 hores i finalitzà el 4 de desembre de 2020.  
Cinqué. Transcorregut el termini d'al·legacions, en el Programa d'ajudes al lloguer consta l'existència de 21.894 sol·licituds presentades, de les quals, tenint en compte el límit de crèdit existent i revisada la documentació presentada, resulta que 9.017 sol·licituds han aportat la documentació completa, compleixen els requisits establits en la mencionada Ordre 5/2018, de 25 de juny, i estan en disposició de ser ateses, tal com estableixen les bases que regulen la convocatòria.  
  
  
En aquest sentit, en relació amb les sol·licituds presentades, en la present proposta es fa constar el nombre d'aquestes completes i revisades a data de la reunió de l'òrgan col·legiat. Per tant s'hi inclouen les sol·licituds publicades en el llistat provisional, així com aquelles sol·licituds respecte de les quals s'ha rebut documentació per a esmenar objeccions en els serveis territorials d'Habitatge i Arquitectura Bioclimàtica amb posterioritat a la publicació del llistat provisional dins del termini d'esmena d'objeccions, que finalitzava el 4 de desembre de 2020, a través dels registres regulats en la Llei 39/2015, d'1 d'octubre, del procediment administratiu comú de les administracions públiques.  
Sisé. La Resolució de 20 de febrer de 20 20, del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana, per la qual es convoquen per a l'exercici 2020 les ajudes del Programa d'ajudes al lloguer d'habitatge i del Programa d'ajudes al lloguer per a joves, en l'apartat tercer, regula el finançament d'aquestes i estableix que l'import global màxim de les ajudes per a concedir inicialment és de 05.986.869,00 euros, i que correspon al Programa ajudes al lloguer d'habitatge un import total de 40.883.441,00 euros, dels quals, 9.401.000,00 euros han sigut finançats pel Ministeri de Transports, Mobilitat i Agenda Urbana i 4.962.000,00 euros corresponen al finançament de la Generalitat.  
  
En el DOGV núm. 8983 de data 24 de desembre de 2020 es publica la Resolució de 21 de desembre de 2020, de la Vicepresidència Segona i Conselleria d'Habitatge i Arquitectura Bioclimàtica per la qual s'incrementa la dotació pressupostària per a la concessió de les ajudes convocades mitjançant la mencionada Resolució de 20 de febrer de 2020.  
  
Així, l'import màxim global de la convocatòria de lloguer ascendeix a 28.212.510,00 euros, ja que augmenta l'aportació de la Generalitat per import de 244.000,00 euros i la del Ministeri de Transports, Mobilitat i Agenda Urbana en 756.000,00 euros, que incrementa la dotació econòmica del Programa d'ajudes al lloguer per a joves, per la qual cosa el finançament de la convocatòria resulta, finalment, segons s'indica en el desglossament de distribució de les aportacions per programes i administracions que cofinancen, i no afecta, per tant, aquest crèdit el programa d'ajudes al lloguer general, tal com s'exposa a continuació:  
En conseqüència, es pren en consideració el límit de 16.284.241,00 euros per a la concessió de les ajudes sol·licitades, tot això en virtut del Conveni de col·laboració subscrit en data 1 d'agost de 2018 entre el Ministeri de Foment i la Comunitat Valenciana per a l'execució del Pla estatal d'habitatge 2018-2021.  
Seté. En data 28 de desembre de 2020, es va reunir l'òrgan col·legiat establit en la base onzena, punt 1, de l'Ordre 5/2018 de 25 de juny (DOGV 8327, 28.06.2018) de la Conselleria d'Habitatge, Obres Públiques i Vertebració del Territori, i es formulà la corresponent proposta de resolució de conformitat amb l'acta de la sessió alçada a aquest efecte.  
  
  
Fonaments de dret  
Únic. És competent per a resoldre la directora general d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 08.08.2019).  
  
Vistes l'acta i la proposta de l'òrgan col·legiat de data 28 de desembre de 2020, la Llei 39/2015, d'1 d'octubre, del procediment administratiu comú de les administracions públiques, i altra normativa aplicable obligatòriament i pertinentment, resolc:  
  
Primer  
Concedir, amb càrrec a l'aplicació pressupostària 05.85.30.190.69.2 de la línia S8286000, d'ajudes al lloguer d'habitatge dels pressupostos de la Generalitat per a 20 20 I 2021, ajudes a càrrec del Ministeri de Transports, Mobilitat i Agenda Urbana i de la Generalitat sol·licitades per al Programa d'ajudes al lloguer d'habitatge, convocades per a l'exercici 2020 mitjançant la Resolució de 20 de febrer de 2020, de la Vicepresidència Segona i Conselleria d'Habitatge i Arquitectura Bioclimàtica, per import de catorze milions tres-cents cinquanta-cinc mil set-cents huitanta-dos euros amb huitanta-sis cèntims (38.434.922,86 ?), dels quals 9.396.029,34 euros són amb càrrec al Ministeri de Transports, Mobilitat i Agenda Urbana, i, 4.959.753,52 euros amb càrrec a la Generalitat, als 9.017 expedients corresponents a les persones o unitats de convivència de les quals s'ha comprovat el compliment de les obligacions fiscals, tributàries i amb la Seguretat Social, que figuren en l'annex I.  
De conformitat amb el que s'estableix en les bases de la convocatòria, per a l'abonament de la subvenció la part beneficiària haurà d'aportar la justificació del pagament del lloguer a partir de l'endemà de la publicació en el portal web GVA dels llistats definitius de les sol·licituds estimades, i es disposarà d'un mes per a presentar els rebuts justificatius corresponents als mesos vençuts fins al moment de la publicació de la resolució de les ajudes. Per a la presentació dels rebuts bancaris corresponents als últims mesos s'habilita el mes de gener de 2021; igualment, haurà d'assumir la resta d'obligacions i responsabilitats assenyalades en les bases regulades per l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves.  
  
  
Segon  
Denegar les 3.326 sol·licituds que es detallen en l'annex II, a causa de l'exhauriment del finançament destinat a la línia pressupostària per a atendre aquest programa d'ajudes.  
  
Tercer  
Denegar les 9.551 sol·licituds de les persones o unitats de convivència que es detallen en l'annex III, per incompliment dels requisits establits en les bases de la convocatòria, amb indicació del motiu pel qual la sol·licitud ha sigut desestimada.  
La present resolució es publicarà en el Diari Oficial de la Generalitat Valenciana. Els sol·licitants que hagen facilitat un número de telèfon mòbil podran ser avisats de la publicació de la llista definitiva mitjançant un missatge de text SMS.  
  
  
La publicació en el Diari Oficial de la Generalitat Valenciana substituirà la notificació individual de la resolució, d'acord amb el que es disposa en la legislació del procediment administratiu comú.  
Així mateix, aquesta resolució es publicarà en el portal www.gva.es, on s'indicarà la forma en què els interessats podran consultar l'estimació o desestimació motivada individualitzada de la seua sol·licitud.  
Contra la present resolució, que posa fi a la via administrativa, es podrà interposar potestativament un recurs de reposició davant del secretari autonòmic d'Habitatge i Funció Social, d'acord amb el punt primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que s'estableix en els articles 10 i 46 de la Llei reguladora de la jurisdicció contenciosa administrativa.  
  
  
València, 29 de desembre de 2020.- La directora general d'Emergència Habitacional, Funció Social de l'Habitatge i Observatori de l'Hàbitat i Segregació Urbana: Pura Peris García.